Lingua Franca Nova
Lingua franca nova od Elefen, esas konstruktita helpolinguo da la psikologiisto C. George Boeree en l'universitato Shippensburg, Pensilvania, en 1998. Lingua Franca Nova bazesas sur Franciana, Italiana, Portugalana, Hispaniana e Kataluniana, ed esas simila a kreola linguo. La linguo esas fonetike skribita da 22 literi de sive Latina o Kirilia.

Introdukto 
Lingua Franca Nova (“elefen”) esas tre simpla, regulara e facile lernebla konstruktita linguo por internaciona komunikado. Segun lua parolanti, ol havas diversa qualesi:
 Ol havas limitizita fonemaro. Ol sonas simile a l'Italiana o a la Hispana.
 Ol esas fonetike espelata. Segun lua parolanti, nula infanto devus pasar yari lernante neregulozaji.
 Ol havas kompleta reguloza gramatiko, simile a mondala kreoli.
 Ol havas limitizita e completa reguloza kolekto de produktiva afixi por parolo-derivado.
 Ol havas bone definita reguli por vort-ordino, quale diversa importanta lingui.
 Olua vortaro esas forte apogata sur moderna latinida lingui. Ca lingui havas granda nombro di parolanti ed esas influiva. Li kontributis kun multa vorti ank uzata en l'Angla.
 Ol projetesis por aceptar naturale Latina e Greka teknikala neologismi, multe uzata tra la mondo.
 Ol projetesis por semblar relative "naturala" a ti qui parolas Latinida lingui, sen esar plu desfacila por altri.

Gramatiko

L'alfabeto 
Lingua Franca Nova uzas amba Latina e la Kirilia alfabeto, kun 22 literi:

Substantivi 
La substantivo esas kustume introduktata kun determinanti, e lo povas esar sequata da adjektivi e preposicionala frazi por krear substantiva frazo.

Pluralo 
Onu adjuntas -s a la substantivo por plurigar ol. Se la singulara vorto finigas per konsonanto, onu adjuntas -es vicee. La plurala chanjo ne chanjas la acento dil vorto.

 gato, gatos
 om, omes

Adjektivo ke deskriptas substantivo ne chanjas kande la substantivo esas pluralo. Ma kande onu uzas adjektivo kom substantivo, onu povas plurigar ol.

 la bones, la males, e la feas
 multe belas

Ula nomi ke esas plurala en ula lingui esas singulara en Lingua Franca Nova:

 El regarda un sisor con un binoculo.
 On usa un bretela per suporta sua pantalon.
 Me ia compra esta oculo de sol en Nederland.

Adjektivi 
Adjektivo esas parolo qua modifikas la signifiko dil substantivo. Tipala adjektivi prezentas la qualesi, de to, quo ilia substantivi indikas.

En Elefen, adjektivi ne chanjesas por montrar nombri e sexuo.

Vortordo 
La maxim multa adjektivi sequas la substantivo, qua ili modifikas. Ma bon ("bona") e mal ("mala"), stacas kustume avan la substantivo, ecepte se ili mem esas modifikita:
 un bon can – bona hundo
 un can plu bon – plu bona hundo (modifikita de plu)
 la mal enfante – la mala infanto
 un mal can bon instruida – mala hundo bone instruktita
 bon enfantes mal comprendeda – bona infanti male komprenita

Maxim ofte, onu povas adjuntar plu di unu adjektivo post la substantivo sen induktar konfuzo. Ma kelkafoye, oni mustas komprenar unu dil adjektivi anke kom adverbo, qua modifikas la signifiko dil sequanta adjektivo. Onu povas pozar e inter adjektivi por evitar la konfuzo:
 la nara vera longa – la vere longa rakonto (vera = adverbo)
 la nara vera e longa – la vera (e) longa rakonto (vera = adjektivo)
 la om grande, forte, e stupida – la granda forta stupida viro (tri adjektivi)

Kelkafoye, onu pozas adjektivo avan la substantivo: por stilo en poezio o rakonti, o kande onu havas du simila adjektivi:
 la peti casa bela – la bela mikra domo
 un fea arbor vea – leda arbo olda 

La plu komuna adjektivi por avansusbtantiva uzado esas la maxim simpla e maxim kurta, kom exemple bela, fea, nova, vea, grande, e peti.

Literaturo 
L'unesma originala novelo publikigita en Lingua Franca Nova esas La xerca per Pahoa, skribita da Vicente Costalago en 2020. La duesma originala novelo publikigita en Lingua Franca Nova esas La marcia nonconoseda, anke da Vicente Costalago, publikigita en 2022.

Exemplo 
Patro nia en Ido e Lingua Franca Nova:

Referi

Extera ligili 
 Lingua Franca Nova
 Lingua Franca Nova - Wiki
 Lingua Franca Nova - Yahoo
 Lingua Franca Nova - Facebook
 Lingua Franca Nova - Disionario
 Lingua Franca Nova - Omniglot

Helpolingui
Lingua Franca Nova